02003232104970008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 323 

21 Απριλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάρτιση και ψήφιση Οργανισμού Εσωτερικής Υπη¬ 
ρεσίας του Συμβουλίου Περιοχής 9ης Εδαφικής 

Περιφέρειας του Νομού Αρκαδίας. 1 

Σύσταση Δημοτικής Επιχείρησης Τουριστικής Ανά¬ 
πτυξης Δήμου Κομοτηνής Ν. Ροδόπης (ΔΕΤΑ- 
ΚΟΜ). 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθμ. 4100 (1) 

Κατάρτιση και ψήφιση Οργανισμού Εσωτερικής Υπηρε¬ 
σίας του Συμβουλίου Περιοχής 9ης Εδαφικής Περιφέ¬ 
ρειας του Νομού Αρκαδίας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
ΝΟΜΟΥ ΑΡΚΑΔΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
καταστάσεως προσωπικού ΟΤΑ», όπως αυτό αντικατα- 
στάθηκε από το άρθρο 26 του Ν. 1832/89 και την παρ. 5 
του άρθρου 8 του Ν. 2307/1995 σχετικά με την προσαρ¬ 
μογή της νομοθεσίας αρμοδιότητας Υπουργείου Εσωτε¬ 
ρικών στις διατάξεις για τη Νομαρχιακή Αυτοδιοίκηση και 
άλλες διατάξεις». 

β) Της παρ. 13 του άρθρου 48 του Ν. 2218/1994 «Ίδρυ¬ 
ση Νομαρχιακής Αυτοδιοίκησης, τροποποίηση διατάξε¬ 
ων για την πρωτοβάθμια αυτοδιοίκηση και την περιφέρεια 
και άλλες διατάξεις». 

γ) Του άρθρου 214Δ.Κ.Κ,, Π. Δ/τος 410/95. 

δ) Του Ν. 2190/1994 που αφορά τη σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων διοίκησης. 

ε) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 2ΑΑ στο Ν. 1588/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

στ) Του Π. Δ/τος 442/1995 (ΦΕΚ 258/18.12.95,τ.Α)που 
αφορά την Εδαφική Περιφέρεια, έδρα και ονομασία των 


συνδέσμων «συμβουλίων περιοχής» του Νομού Αρκα¬ 
δίας, άρθρου 48 του Ν. 2218/1994 (90Α). 

ζ) Των Π. Δ/των 37α/1987 και 22/1990 περί μερικής επε- 
κτάσεως των διατάξεων που ισχύουν για τους δημοσίους 
υπαλλήλους και τους υπαλλήλους των άλλων Νομικών 
Προσώπων και στους υπαλλήλους των ΟΤΑ. 

η) Του άρθρου 14 του Ν. 2399/1996 που αφορά την υ¬ 
λοποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις. 

2. Την αριθμ. 8/1996 απόφαση του Διοικητικού Συμβου¬ 
λίου του Συμβουλίου Περιοχής 9ης Εδαφικής Περιφέρει¬ 
ας του Νομού Αρκαδίας με την οποία ψηφίζεται ο Οργα¬ 
νισμός Εσωτερικής Υπηρεσίας του Συμβουλίου. 

3. Την από 13.2.1997 σύμφωνη γνώμη του Υπηρεσιακού 
Συμβουλίου υπαλλήλων ΟΤΑ (άρθρου 8 Ν, 2307/1995) ό¬ 
πως αυτή εκφράζεται στο αριθμ. 1/13.2.1997 πρακτικό 
του, υπέρ της ψήφισης του Ο.Ε.Υ. του Συμβουλίου Περιο¬ 
χής 9ης Εδαφικής Περιφέρειας του νομού Αρκαδίας, α¬ 
ποφασίζουμε: 

Επικυρώνουμε την αριθμ. 8/1996 απόφαση του Διοικη¬ 
τικού Συμβουλίου του Συμβουλίου Περιοχής 9ης Εδαφι¬ 
κής Περιφέρειας Νομού Αρκαδίας με την οποία ψηφίζεται 
ο Ο.Ε.Υ. του Συμβουλίου ο οποίος έχει ως εξής: 

Η οργανική σύνθεση και διαβάθμιση των θέσεων προ¬ 
σωπικού του Συμβουλίου Περιοχής της 9ης Ε.Π. ορίζο¬ 
νται ως κατωτέρω: 

ΑΡΘΡΟ Ιο 

Η υπηρεσία του Συμβουλίου Περιοχής αποτελείται από 
τα πιο κάτω τμήματα: 

Α. Τμήμα Διοικητικών και Οικονομικών Υπηρεσιών. 

Β. Τμήμα Προγραμματισμού και Τεχνικής Υποστήριξης. 

ΑΡΘΡΟ 2ο 

Τα τμήματα του Συμβουλίου Περιοχής διαρθρώνονται 
ως ακολούθως: 

1. ΠΡΟΪΣΤΑΜΕΝΟΣ 

Α. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ: 

α. Γραφείο Διοικητικού. 

β, Γ ραφείο Οικονομικού. 

γ. Γ ραφείο Καθαριότητας και παροχής Υπηρεσιών. 

δ. Γ ραφείο Νομικής Υπηρεσίας. 

Β. ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ ΤΕΧΝΙΚΗΣ Υ¬ 
ΠΟΣΤΗΡΙΞΗΣ: 

α. Γραφείο Προγραμματισμού. 

β. Γραφείο Τεχνικής Υποστήριξης. 

γ. Γραφείο Περιβάλλοντος και Δημόσιας Υγείας. 

ΑΡΘΡΟ 3ο 

Η οργανική σύνθεση και κατάταξη θέσεων του προσω¬ 
πικού του Συμβουλίου Περιοχής σε κλάδους γίνονται ως 
εξής: 

1. ΚΑΤΗΓΟΡΙΑ ΠΕ 

α. Κλάδος ΠΕΙ Διοικητικός: 

Θέση μία (1) με βαθμούς Δ'-Α'. 
β. Κλάδος ΠΕ3 Πολιτικών Μηχανικών: 

Θέση μία (1) με βαθμούς Δ'-Α'. 
γ. Κλάδος ΠΕ9 Γεωπόνων: 

Θέση μία (1) με βαθμούς Δ'-Α'. 
δ. Κλάδος ΠΕΙ4Δασολόγων: 

Θέση μία (1) με βαθμούς Δ'-Α'. 

2. ΚΑΤΗΓΟΡΙΑ ΤΕ 

α. Κλάδος ΤΕ 17 Διοικητικών Λογιστικών: 

Θέση μία (1) με βαθμούς Δ'-Α'. 
β. Κλάδος ΤΕ19 Πληροφορικής: 

Θέση μία (1) με βαθμούς Δ'-Α'. 

δ. Κλάδος ΤΕ3 Τεχνολόγων πολιτικών μηχανικών: 

Μία θέση στους βαθμούς Δ'-Α'. 
ε. Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών: 

Μία θέση στους βαθμούς Δ'-Α'. 

στ. Κλάδος ΤΕ11 Εποπτών Δημόσιας Υγείας: 

Μία θέση στους βαθμούς Δ'-Α'. 
ζ. Κλάδος ΤΕ2 Κοινωνικών Λειτουργών: 

Μία θέση στους βαθμούς Δ'-Α'. 

3. ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικός: 

Θέσεις δύο (2) με βαθμούς Δ'-Α'. 
β. Κλάδος ΔΕ2 Εποπτών Καθαριότητας: 

Θέση μία (1) με βαθμούς Δ'-Α'. 
δ. Κλάδος ΔΕΙ 5 Εισπρακτόρων: 

Θέση μία (1) με βαθμούς Δ'-Α'. 

ε. Κλάδος ΔΕ 14 Ελεγκτών Εσόδων - Εξόδων: 

Μία θέση (1) στους βαθμούς Δ'-Α'. 
δ. Κλάδος ΔΕ28 χειριστών μηχανημάτων: 

Θέσεις δυο (2) με βαθμούς Δ'-Α'. 
στ. Κλάδος ΔΕ29 οδηγών αυτοκινήτων: 

Θέσεις δυο (2) με βαθμούς Δ'-Α'. 
ζ. Κλάδος ΔΕ30 Τεχνίτης Υδραυλικός: 

Θέση μία (1) με βαθμούς Δ'-Α'. 
η. Κλάδος ΔΕ38 Χειριστών Η/Υ: 

Μία θέση (1) στους βαθμούς Δ'-Α'. 

ΚΑΤΗΓΟΡΙΑ ΥΕ (Υποχρεωτικής Εκπαίδευσης) 
α. Κλάδος ΥΕ16 Προσωπικό Καθαριότητας 
Δυο (2) θέσεις στους βαθμούς Ε'-Β'. 
β. Κλάδος ΥΕ1 Κλητήρων - Θυρωρών- Γενικών Καθηκό¬ 
ντων 

Μια (1) θέση στους βαθμούς Ε'-Β'. 

ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

1. Κλάδος ΠΕΙ Νομικός/Δικηγόρος 
Μια θέση με μηνιαία αντιμισθία. 

Η πρόσληψη γίνεται με επιλογή ύστερα από προκήρυξη 
σύμφωνα με τις διατάξεις του Ν. 1649/86 «Τροποποίηση 
διατάξεων του Κώδικα των δικηγόρων και άλλες διατά¬ 
ξεις». 


ΑΡΘΡΟ 4ο 

Τα προσόντα διορισμού που απαιτούνται κατά κατηγο¬ 
ρία - κλάδο και ειδικότητα, καθορίζονται σύμφωνα με τις 
διατάξεις του Ν. 1188/81, Ν. 2218/94, Ν. 2190/94 και Π.Δ. 
37α/87, όπως επεκτάθηκε με το Π.Δ. 22/90. 

ΑΡΘΡΟ 5α 

Για το διορισμό τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις υ¬ 
πηρεσιακές μεταβολές, τις ηθικές αμοιβές, τα πειθαρχικά 
αδικήματα, τις ποινές, τη λύση της υπαλληλικής σχέσης 
των από τον Οργανισμό αυτό προβλεπομένων υπαλλή¬ 
λων, διέπονται από τις διατάξεις του Ν. 1188/81, Ν. 
1586/86 και Ν. 2190/94. 

ΑΡΘΡΟ 6ο 

1. Οι αρμοδιότητες που καθορίζονται από τον Ο.Ε.Υ. θα 
ασκούνται από τον Προϊστάμενο, τα Τ μήματα και τα Γ ρα¬ 
φεία. 

2. Η κατανομή του προσωπικού στις υπηρεσίες θα απο- 
φασΐζεται από τον Πρόεδρο του Σ.Π., σύμφωνα με τις α¬ 
νάγκες και μετά από συνεργασία με τον Προϊστάμενο. 

3. Η κατανομήτου προσωπικού στα τμήματα και τα Γρα¬ 
φεία, θα αποφασίζεται από τον Πρόεδρο σε συνεργασία 
με τον Προϊστάμενο του Σ.Π. 

ΑΡΘΡΟ 7ο 

1, Τον Προϊστάμενο του Σ.Π., που απουσιάζει ή κωλύε¬ 
ται αναπληρώνει ένας από τους υπαλλήλους των Τμημά¬ 
των, τον οποίον ορίζει ο Πρόεδρος του Σ.Π. 

Σε περίπτωση που δεν ορισθεί αναπληρωτής, τον Προϊ¬ 
στάμενα αναπληρώνει στα καθήκοντάτου ο ανώτερος κα¬ 
τά βαθμό υπάλληλος τμήματος και επί ομοιοβάθμων ο υ¬ 
πάλληλος τμήματος, που έχει τα περισσότερα χρόνια υ¬ 
πηρεσίας στο βαθμό, με την προϋπόθεση ότι ανήκει σε 
κλάδο του οποίου οι υπάλληλοι προ βλέπονται ότι μπορεί 
να προϊστανται του Σ.Π. 

ΑΡΘΡΟ 8ο 

Προϊστάμενος του Σ.Π. τοποθετείται υπάλληλος σύμ¬ 
φωνα με το Ν. 2190/94, και συγκεκριμένα από υπαλλή¬ 
λους του κλάδου ΠΕΙ ή ΠΕ3ή ΠΕ9ή ΠΕ14ήΤΕ17ήΤΕ19 
ή ΤΕ3 ή ΤΕ4. 

Όποιος επιλέγεται Προϊστάμενος Τμήματος, σύμφωνα 
με την εκάστοτε νόμιμη διαδικασία, τοποθετείται με από¬ 
φαση Προέδρου του Σ.Π., σε αντιστοίχου επιπέδου ορ¬ 
γανικές μονάδες και για το χρονικό διάστημα που προ¬ 
βλέπουν οι εκάστοτε ισχΰουσες διατάξεις. 

ΑΡΘΡΟ 9ο 

Οι αρμοδιότητες και τα καθήκοντα των υπηρεσιών ορί¬ 
ζονται ως ακολούθως: 

ΠΡΟΪΣΤΑΜΕΝΟΣ 

α. Προΐσταταιτων υπηρεσιώντου Σ.Π. και επιβλέπει γε¬ 
νικά τη συνολική πορεία των υποθέσεωντου Σ.Π. 

β. Επιβλέπει, μεριμνά, συντονίζει και φροντίζει τη σω¬ 
στή λειτουργία των τμημάτων. 

γ. Παρακολουθεί τη Νομοθεσία και νομολογία που εν¬ 
διαφέρει το Σ.Π. και ενημερώνει σχετικά τους προϊσταμέ¬ 
νους, 

δ. Συνεργάζεται με τους υπαλλήλους των τμημάτων, α¬ 
πό τους οποίους ενημερώνεται για την πορεία των έργα- 

σιώντους και δίδει κατευθύνσεις ή λύσεις για ταχύτερη υ¬ 
λοποίηση. 

ε. Παραλαμβάνει, αποσφραγίζει και χρεώνει την αλλη¬ 
λογραφία. Θέτει υπόψη του Προέδρου του Σ.Π. τα ειδικό¬ 
τερης σημασίας έγγραφα αυτής και μετά τα μεταβιβάζει 
στα αρμόδια τμήματα ενώ παράλληλα παρακολουθεί και 
ελέγχει την συνέπεια διεκπεραίωσης των εργασιών. 

στ. Αναθέτει σε οποιοδήποτε Τμήμα ή Γραφείο, ανε¬ 
ξάρτητα από την αρμοδιότητα, τυχόν έκτακτες υπηρε¬ 
σίες απαραίτητες για την εύρυθμη λειτουργία του Σ.Π. 

ζ. Ελέγχει το προσωπικό για την εκτέλεση των καθηκό¬ 
ντων του, αναθέτει δε όταν υπάρχει ανάγκη, μετά από έ¬ 
γκριση του Προέδρου του Σ.Π., σε οποιονδήποτε απο αυ¬ 
τούς, κάθε έκτακτη εργασία, έστω και άσχετη προς την ει¬ 
δική αρμοδιότητά του, εφόσον εντάσσεται στο 
ουσιαστικό περιεχόμενο του Τμήματός του. 

η. Εισηγείται στον Πρόεδρο του Σ.Π. για την κατανομή 
καιτηντοποθέτηση κατά Γραφείο του προσωπικού (Προ¬ 
σλήψεις κ.λπ.). 

θ. Υπογράφει αποφάσεις, ύστερα από εξουσιοδότηση 
του Προέδρου και τα Υπηρεσιακά έγγραφα 
ι. Παρίσταται στις συνεδριάσεις των συλλογικών οργά- 
νωντου Σ.Π. και αναπτύσσει τις απόψεις του. 

ια. Εισηγείται τα θέματα της αρμοδιότητάς του προς 
τον Πρόεδρο, υπογράφοντας τις σχετικές εισηγήσεις. 

ιβ. Συντάσσει τις ετήσιες εκθέσεις αξιολόγησης των υ- 
πηρετούντων υπαλλήλων. 

ιγ. Δέχεται τους αιρετούς του Σ.Π. και τους πολίτες και 
παρέχει σε αυτούς όσες πληροφορίες επιτρέπεται σύμ¬ 
φωνα από τις κείμενες διατάξεις και είναι υποχρεωμένος 
να βρίσκεται στη θέση του κατά τις ώρες υποδοχής του 
κοινού, για την επίλυση των τυχόν μεταξύ αυτών και των 
υπηρεσιών του Σ.Π. διαφορών. 

Εκτός από τα καθήκοντα που περιγράφονται στον 
Ο.Ε.Υ. για τους Προϊσταμένους, ο Πρόεδρος με απόφα¬ 
σή του μπορεί να αναθέσει και άλλα καθήκοντα, που τυ¬ 
χόν θα προκύψουν από νέες νομοθετικές ρυθμίσεις για 
την Τοπική Αυτοδιοίκηση. 

ΤΜΗΜΑ ΔΙΟΙΚΗΤΙΚΗΣ & ΟΙΚΟΝΟΜΙΚΗΣ ΥΠΟΣΤΗΡΙΞΗΣ 
1. ΓΡΑΦΕΙΟ ΔΙΟΙΚΗΤΙΚΟΥ 

α. Τηρεί πρωτόκολλο εισερχομένων και εξερχομένων 
εγγράφων, το οποίο διεκπεραιώνει στις αρμόδιες υπηρε¬ 
σίες. 

β. Αναλαμβάνει τη δακτυλογράφηση διεκπεραίωση της 
αλληλογραφίας των υπηρεσιών του Σ.Π. 

γ. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής, επίσης τηρεί η¬ 
μερολόγιο των προσωπικών επαφών του Προέδρου ε¬ 
ντός και εκτός του Σ.Π. 

δ. Τηρεί γενικό αρχείο εγγράφων, που καταχωρούνται 
τα προτότυπατων εισερχομένων εγγράφων, καθώς καιτα 
αντίστοιχα των εξερχομένων. 
ε. Τηρεί αρχείο εξωτερικών συνεργατών, 
στ. Τηρεί το Μητρώο, ευρετήριο των Υπαλλήλων του 
Σ.Π. 

ζ. Διεκπεραιώνει κάθε εργασία που αφορά τους διορι¬ 
σμούς, προαγωγές, κανονικές άδειες, μεταθέσεις, πει¬ 
θαρχικές ποινές, απολύσεις, άδειες αναρρωτικές, έξοδα 
κηδείας, χορήγηση μισθολογικών κλιμακίων κ.λπ. των Υ¬ 
παλλήλων. 

η. Τηρεί τους ατομικούς φακέλους όλου του προσωπι¬ 
κού του Σ.Π. 


θ. Ασχολείται με τη μελέτη και εφαρμογή των συλλογι¬ 
κών συμβάσεων εργασίας και δίνει κάθε αναγκαία πληρο¬ 
φορία για τη σωστή εφαρμογή αυτών. 

ι. Ασχολείται με τη σύνταξη όλων των απαιτουμένων δι- 
καιολογητικών για την απονομή σύνταξης στους υπαλλή¬ 
λους του Σ.Π. 

ια. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ιβ. Εκδίδει ή κοινοποιεί εγκυκλίους που αφορούντην υ¬ 
πηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

ιγ. Παρέχει κάθε φύσης γραμματειακής υποστήριξης 
για τις ανάγκες του Σ,Π, (Δακτυλογράφηση, αναπαραγω¬ 
γή κειμένων κ.λπ.}. 

ιδ, Φροντίζει και παρέχει υπηρεσίες για την οργάνωση 
εκδηλώσεων πολιτισπκού χαρακτήρα (εορτές, συσκέ¬ 
ψεις, συγκεντρώσεις, ημερίδες κ.λπ.}, σε συνεργασία με 
τον Πρόεδρο του Σ.Π., καθορίζει και επιβλέπει την εφαρ¬ 
μογή π ρογ ραμμάτων, ενη μερώνει το ν Π ρόεδρο για τις τε¬ 
λετές που οργανώνουν άλλοι φορείς και για τις εν γένει 
κοινωνικές υποχρεώσεις, που απορρέουν από τη θέση 
του. 

ιε. Βοηθάει τον Πρόεδρο στην κατάρτιση της ημερή¬ 
σιας διάταξης του Διοικητικού Συμβουλίου και της Εκτε¬ 
λεστικής Επιτροπής και κοινοποιεί αυτές σύμφωνα με τις 
διατάξειςτου Κ.Δ.Κ. 
ιστ. Τηρεί πρακτικά των συνεδριάσεων, 
κ. Συντάσσει νομότυπα τις αποφάσεις του Διοικητικού 
Συμβουλίου και υποβάλλει αντίγραφα των αποφάσεων 
στην αρμόδια διοικητική αρχή για τον έλεγχο της νομιμό¬ 
τητας. 

κα. Τηρεί ευρετήριο αποφάσεων, 
κβ. Τηρεί τα πρακτικά της Εκτελεστικής Επιτροπής. 
κγ· Συντάσσει νομότυπα τις αποφάσεις της Εκτελεστι¬ 
κής Επιτροπής και υποβάλλει αντίγραφα των αποφάσεων 
στην αρμόδια διοικητική αρχή για τον έλεγχο της νομιμό¬ 
τητας. 

κδ, Καταχωρεί τα πρακτικά του Διοικητικού Συμβουλίου 
και της Εκτελεστικής Επιτροπής σε ειδικό βιβλίο και τηρεί 
ευρετήριο αποφάσεων. 

κε, Φροντίζει για τη δημοσίευση των διακηρύξεων και 
των ανακοινώσεων των Υπηρεσιών των Σ.Π. 

κστ, Παραλαμβάνει τον ημερήσιο και περιοδικό τύπο 
καθώς και όλα τα έντυπα που αποστέλλονται στο Σ.Π. και 
επιμελείται της καθημερινής αποδελτίωσής του. 

λ. Φροντίζει και παρακολουθεί τη μεταφορά των μαθη¬ 
τών με σχολικά λεωφορεία. 

λα. Παρέχει υπηρεσίες, που αφορούν στην χορήγηση 
αδειών λειτουργίας καταστημάτων κ.λπ. 

λβ. Αναλαμβάνει κάθε νέα αρμοδιότητα, που ανατίθε¬ 
νται από τον Πρόεδρο του Σ.Π. ή τον Προϊστάμενο, η ο¬ 
ποία δεν αναφέρεται στα παραπάνω, αλλά εντάσσεται 
στο ουσιαστικό περιεχόμενο του Τμήματος. 

2. ΓΡΑΦΕΙΟ ΟΙΚΟΝΟΜΙΚΟΥ 

α. Καταρτίζει σε συνεργασία με τις αρμόδιες υπηρεσίες 
του Σ.Π. τον Προϋπολογισμό εσόδων - εξόδων και τον υ¬ 
ποβάλλει έγκαιρα αρμοδίως. 

β. Παρακολουθεί την πορεία εκτέλεσης του Προϋπολο¬ 
γισμού, εισηγείται την αναμόρφωσή του, την εγγραφή νέ¬ 
ων εσόδων καιτη χορήγηση συμπληρωματικών πιστώσε¬ 
ων. 

γ. Συντάσσει τον Απολογισμό και φροντίζει για την απο¬ 
στολή του στο Ελεγκτικό Συνέδριο. 

δ. Φροντίζει για τη βεβαίωση και είσπραξη των εσόδων 
του Σ.Π., τον τρόπο εκμετάλλευσης της περιουσίας του 
Σ.Π. 

ε. Εισηγείται για την επιβολή, κατάργηση μείωση ή αύ¬ 
ξηση των φόρων, τελών, δικαιωμάτων και εισφορών, σύμ¬ 
φωνα πάντα με τις διατάξεις του Νόμου. 

στ. Μελετά τους νόμους και φροντίζει για την εφαρμο¬ 
γή τους για την έγκαιρη ενημέρωση των υπαλλήλων 
ζ. Λειτουργεί Ειδική Ταμειακή υπηρεσία (παρ. 13 άρθρο 
48, Ν. 2218/94). 

η. Διεξάγει τη διαδικασία καιπρομήθεια πάσηςφύσεως 
υλικού και εξοπλισμού (εκτός των υλικών των έργων), για 
τις ανάγκες του Σ.Π. και την κοινή εξυπηρέτηση των 
Ο.Τ.Α. μελών και κατοίκων, βάσει των σχετικών νόμων και 
διατάξεων που ισχύουν προσπαθώντας να επιτυγχάνεται 
η συμφερότερη τιμή με την παρακολούθηση της ποιότη¬ 
τας και τη ς εξέλιξης των τιμών στην αγορά. 

θ. Επιμελείται της κοινοποίησης των ατομικών ή ειδικών 

προσκλήσεων προς τους οφειλέτες και τη βεβαίωση των 
απευθείας βεβαιουμένων εσόδων του Σ.Π. όπως και της 
εκκαθάρισης των οφειλών των υποχρέων. 

ι. Εκκαθαρίζει τις οφειλές των υποχρέων και εκδίδει τα 
σχετικά σημειώματα για την είσπραξη των διαφόρων τε¬ 
λών και δικαιωμάτων μέσα στο Συμβούλιο Περιοχής. 

ια. Λαμβάνει τα νόμιμα μέτρα κατά των οφειλετών του 
Σ.Π. και γενικά κάθε μέτρο γιατηνπροστασίατων συμφε¬ 
ρόντων του Σ.Π. 

ιβ. Ενεργεί τον έλεγχο κάθε φύσεως εισπράξεων, τα¬ 
κτοποιεί λογιστικά τις εισπράξεις που πραγματοποιού¬ 
νται από τα αρμόδια όργανα. 

ιγ. Εκδίδει χωριστά για κάθε παραλαβή χρημάτων τα 
σχετικά γραμμάτιαπαραλαβής με χρηματικό λογαριασμό 
τακτοποιητές είσπραξης, σύμφωνα με τις διατάξεις «περί 
Οικονομικής Διοίκησης και Λογιστικού των Δήμων και Κοι¬ 
νοτήτων» και παραδίδει αυτά στο αρμόδιο διαχειριστικό 
Γραφείο για την εισαγωγή των εισπράξεων στο Ταμείο 
του Σ.Π. 

ιδ. Ασκεί έλεγχο στα δικαιολογητικά που συνοδεύουντα 
χρηματικά εντάλματα, σύμφωνα με τις διατάξεις «περί Οι¬ 
κονομικής Διοίκησης και Λογιστικού των Δήμων και Κοι¬ 
νοτήτων». 

ιε. Αποδίδει τις κρατήσεις προς τα δικαιούχο ταμεία, 
ιστ. Συγκεντρώνει καταχωρεί στα σχετικά Λογιστικά βι¬ 
βλία τις εισπράξεις και τις πληρωμές του Σ.Π. 

κ. Καταρτίζει τα μηνιαία Ταμειακά δελτία τα οποία στο 
τέλος του χρόνου βοηθούν στην κατάρτιση του απολογι¬ 
σμού των εσόδων εξόδωντου Σ.Π. 

κα. Διενεργεί όλες τις πληρωμές σύμφωνα με τα χρη¬ 
ματικά εντάλματα που εκδίδονται. 

κβ. Επιμελείται της εκκαθάρισης και εντολής πληρωμών 
κάθε δαπάνηςτου Σ.Π. 

κγ. Ελέγχει τα δικαιολογητικά κάθε δαπάνης για να δια¬ 
πιστώσει αν αυτά είναι πλήρη και σύμφωνα με το νόμο. 

κδ. Εκδίδει τα σχετικά χρηματικά εντάλματα και μέσα 
στα όρια των πιστώσεων του προϋπολογισμού. 

κε. Στέλνει τα πρωτότυπα εντάλματα πληρωμής, μετά 
την υπογραφή τους από τους αρμοδίους, στο Ταμείο και 
τα στελέχη αφού καταχωρηθούν στα σχετικά βιβλία πα¬ 
ραμένουν στο αρχείο. 

κστ. Κάνει κάθε εργασία που αφορά θέματα προϋπολο¬ 
γισμού, τις προβλέψεις για την έκβαση αυτού, σύμφωνα 
με τα αποτελέσματα από την πορεία της εκτέλεσής του. 


λ. Συντάσσει τις μισθολογικές καταστάσεις του προσω¬ 
πικού. 

λα. Εκδίδει τις βεβαιώσεις και τα πιστοποιητικά που έ¬ 
χουν σχέση με τις αποδοχές πάσης φύσεως π ροσωπικού. 

λβ. Διενεργεί κάθε πράξη που ανάγεται στην προμήθεια 
για τις ανάγκες των υπηρεσιών του Σ,Π. 

λγ. Φροντίζει για την σύνταξη των προκηρύξεων διε¬ 
νέργειας των διαγωνισμών, την παραλαβή, τη διαφύλαξη 
και τη διάθεση του υλικού, σύμφωνα με τη διαδικασία που 
ορίζει ο Νόμος καιτην καταχώρησή του στα οικεία βιβλία 
αποθήκης. 

λδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας, 

λε. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή της ποινικής ρήτρας σε περίπτωση εκ¬ 
πρόθεσμων παραδόσεων όπως καθορίζεται στις συμβά¬ 
σεις ή διακηρύξεις. 

λατ. Παραλαμβάνειτις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μ. Μεριμνά για την έκδοση των σχετικών εντολών προ¬ 
μηθειών, τη σύνταξη πρωτοκόλων παραλαβήςτου πάσης 
φύσης υλικού των έργων για την υπογραφή τους από τις 
αντίστοιχες επιτροπές παραλαβής. 

μα. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείοτου Κράτους για έλεγ¬ 
χο και αξιολόγηση τα είδη για τα οποία υπάρχουν ειδικοί 
όροι στις σχετικές συμβάσεις. 

μδ. Εισηγείται την εκποίηση ή την καταστροφή του ά¬ 
χρηστου ή παλαιού υλικού και τη διαγραφή του από τα α¬ 
ντίστοιχα βιβλία. 

με. Ασχολείται με τη διαδικασία της βεβαίωσης, φόρων, 
τελών και δικαιωμάτων. 

ματ. Καταρτίζει τους βεβαιωτικούς καταλόγους και 
τους στέλνει στο Ειδικό ταμείο σύμφωνα με τις σχετικές 
διατάξεις «περί Οικονομικής Διοίκησης και Λογιστικού 
των Δήμων και Κοινοτήτων». 

ν. Συγκεντρώνει τις εκθέσεις ελέγχου των αρμοδίων ε¬ 
ξωτερικών οργάνων του Σ,Π. και αξιοπαιεί αυτές. 

να. Εισηγείται την επιβολή, κατάρτιση, μείωση ή αύξη¬ 
ση των παραπάνω φόρων, τελών και δικαιωμάτων και ει¬ 
δικότερα ελέγχει την έκταση των χώρων που χρησιμοποι¬ 
ούνται και προβαίνει σε περίπτωση διαπίστωσης χρήσης 
των χώρων που χρησιμοποιούνται χωρίς άδεια στη σύ¬ 
νταξη βεβαιωτικού καταλόγου μετά την απόφαση του 
Προέδρου και σύμφωνα με τις διατάξεις που ισχύουν κά¬ 
θε φορά για τη βεβαίωση των εσόδων του Σ.Π. 

νβ. Επιμελείται τη βεβαίωση του τέλους διαφήμισης, δέ¬ 
χεται και ελέγχει τις αιτήσεις, εκδίδει τις σχετικές άδειες 
και υπολογίζει το τέλος που αναλογεί, σύμφωνα με την 
κείμενη νομοθεσία. 

νγ. Δέχεται και καταχωρεί σε ειδικό βιβλίο ας προσφυ¬ 
γές που υποβάλλονται από τους φορολογούμενους, συ¬ 
ντάσσει τις αντίστοιχες εκθέσεις του άρθρου 5 πορ. 2 του 

Ν. 25/76 και τις επισυνάπτει στις δικογραφίες με άλατα 
σχετικά έγγραφα που αφορούν τη βεβαίωση. 

νδ. Επιμελείται την άσκηαη ή μη εφέσεων σε συνεργα¬ 
σία με το Γραφείο της Νομικής Υπηρεσίας και της Εκτε¬ 
λεστικής Επιτροπής, ενημερώνει το σχετικό βιβλίο προ¬ 
σφυγών και τηρεί αρχείο δικαστικών αποφάσεων δικα¬ 
στηρίων και αρχείο δικογραφιών. 

νε. Διεκπεραιώνει κάθε εργασία για την ολοκλήρωση 
της απόκτησης κληροδοσιών και δωρεών ακινήτων καιτη- 
ρεί σχετικό αρχείο, συγκεντρώνει τους κάθε φύσεως τίτ¬ 
λους της ακίνητης και της κοινόχρηστης περιουσίας του 
Σ.Π. 

νστ. Καταρτίζει φάκελο για κάθε ακίνητο του Σ.Π. που 
περιλαμβάνει όλα τα στοιχεία που θεμελιώνουν τα δικαι¬ 
ώματα επί του ακινήτου. 

ξ. Μεριμνά για τη σύνταξη των διακηρύξεων των δημο¬ 
πρασιών προς μίσθωση Δημοτικών και Κοινοτικών κτημά¬ 
των του Σ.Π. 

ξα. Επιμελείται της είσπραξης των βεβαιουμένων εσό¬ 
δων του Σ.Π. 

ξβ. Συγκεντρώνει στατιστικά στοιχεία για τα οικονομικά 
και άλλα ζητήματα που αφορούν τις υπηρεσίες του Σ.Π. 
και παρέχει τα στοιχεία αυτά στα αρμόδια όργανα του 
Σ.Π. Ευθύνεται για την όλη λειτουργία της μηχανογράφη¬ 
σης και μηχανοργάνωσης των επιπλέον υπηρεσιών και 
της αποτελεσματικής λειτουργίας των εγκατεστημένων 
υπολογιστών της. 

ξγ. Αναλαμβάνει κάθε νέα αρμοδιότητα, που ανατίθε¬ 
νται από τον Πρόεδρο του Σ.Π. ή τον Προϊστάμενο, η ο¬ 
ποία δεν αναφέρεται στα παραπάνω, αλλά εντάσσεται 
στο ουσιαστικό περιεχόμενο του Τμήματος. 

3, ΓΡΑΦΕΙΟ ΚΑΘΑΡΙΟΤΗΤΑΣ & ΠΑΡΟΧΗΣ ΥΠΗΡΕΣΙΩΝ 
α. Φροντίζει για την αποκομιδή των απορριμμάτων, την 
μεταφορά και τον ενταφιασμό τους στην χωματερή, 
β. Τοποθετεί κάδους για την προσωρινή αποθήκευση 
των απορριμμάτων. 

γ. Καθορίζει σε συνεργασία με το Γ ραφείο Τεχνικής Υ¬ 
ποστήριξης το πρόγραμμα αποκομιδής από τους Ο.Τ.Α, 
του Σ.Π. τα δρομολόγια των απορριμματοφόρων. 

δ. Μεριμνά για την καθαριότητα νησίδων και ρείθρων με 
τα μηχανικά σάρωθρα. 

ε. Μεριμνά για τη στελέχωση όλωντων μηχανημάτων με 
το κατάλληλο προσωπικό. 

στ. Συνεργάζεται με το Γ ραφείο Τεχνικής Υποστήριξης 
και προτείνει μέτρα βελτίωσης και σωστής λειτουργίας 
της καθαριότητας. 

ζ. Μεριμνά για την συνεχή υδροδότηση όλων των ση- 
μείωντωνΟ.Τ.Α. μελώντουΣ.Π. καθόλοτο24ωρο,καθώς 
και την κανονική και ανελλιπή χλωρίωση του παρεχόμε¬ 
νου από τα αντλιοστάσια νερού, βάσει οδηγιών των αρ¬ 
μοδίων υπηρεσιών. 

η. Μεριμνά για τη συνεχή λειτουργία των υδρομετρη¬ 
τών και υδροληπτών. 

θ. Επιμελείται για τη συντήρηση πρασίνου, κήπων και 
δενδροστοιχιών. 

ι. Παρέχει υπηρεσίες που αφορούν την αστική και δη¬ 
μοτική κατάσταση των πολιτών, στα πλαίσια των αρμο¬ 
διοτήτων του Σ.Π. 

ια. Ενημερώνει τους πολίτες για τα δικαιώματα τους και 
τις ενέργειες που απαιτούνται για τη διεκπεραίωση των υ- 
ποθέσεών τους. 

ιβ. Παρέχει υπηρεσίες που αφορούν την χορήγηση α¬ 
δειών λειτουργίας καταστημάτων εφόσον αφορούν αρ¬ 


μοδιότητα του Σ.Π. ή συμβασιακές υποχρεώσεις του με 
Ο.Τ.Α. μέλη του. 

ιγ. Παρέχει στους πολίτες τα απαραίτητα πληροφορια¬ 
κά στοιχεία και τα διαθέσιμα έντυπα που έχουν θέσει σε 
διάθεση του τμήματος οι δημόσιες υπηρεσίες, οι Ο.Τ.Α. 
μέλη του Σ. Π. και οι υπηρεσίες του Σ. Π. 

ιδ. Παρέχει κατευθύνσεις στους πολίτες στη διεκπεραί¬ 
ωση των υποθέσεώντους και παρέχει συμβουλές για την 
καλύτερη αντιμετώπιση των προβλημάτων τους. 

ιε. Αναλαμ βά νει τη ν οργάνωση τη ς επικοινωνίας των πο - 
λιτών με τις υπηρεσίες του Σ.Π. 

ιστ. Αποδέχεται υποδείξεις και προτάσεις για αλλαγές, 
που συμβάλλουν στη βελτίωση της λειτουργίας του Σ.Π. 
και προβαίνει στη λήψη μέτρων σταπλαίσιατης γενικότε¬ 
ρης προσπάθειας σχεδιασμού για την ανάπτυξη. 

κ. Παρέχει επιστημονική στήριξη και συμβουλευτικές υ¬ 
πηρεσίες γεωπονίας στους αγρότες της περιοχής του 
Σ.Π. 

κβ. Παρέχει συμβουλευτικές υπηρεσίες κτηνιατρικής 
και θα καθοδηγεί τους κτηνοτρόφαυς της περιοχής του 
Σ.Π. από πλευράς υγείας των ζώων και δημόσιας υγείας. 

κγ. Παρέχει συμβουλευτικές κοινωνικές υπηρεσίες 
στους κατοίκους της περιοχής και μεριμνά για τον σχε¬ 
δίασμά και υλοποίηση προγραμμάτων κοινωνικής ενημέ¬ 
ρωσης και στήριξης διακοινοτικού επιπέδου. 

κδ. Αναλαμβάνει κάθε νέα αρμοδιότητα, που ανατίθε¬ 
νται από τον Πρόεδρο του Σ.Π. ή τον Προϊστάμενο, η ο¬ 
ποία δεν αναφέρεται στα παραπάνω, αλλά εντάσσεται 
στο ουσιαστικό περιεχόμενο του Τμήματος. 

4, ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 
Ασχολείται με κάθε Νομικό θέμα που απασχολείτο Σ.Π. 
και διεκπεραιώνει κάθε έγγραφο που αφορά υπόθεση νο¬ 
μικού περιεχομένου. Ο δικηγόρος του Σ.Π. παρίσταται 
στα δικαστήρια για την υποστήριξη των συμφερόντων 
του Συμβουλίου, επεξεργάζεται από νομική άποψη συμ¬ 
βόλαια, διακηρύξεις, συμβάσεις κ.λπ. και γνωμοδοτεί επί 
νομικών και υπηρεσιακών θεμάτων. 

ΤΜΗΜΑ ΠΡΟΓΡΑΜΜΑΤΙΣΜΟΥ & ΤΕΧΝΙΚΗΣ 
ΥΠΟΣΤΗΡΙΞΗΣ 
1. ΓΡΑΦΕΙΟ ΠΡΟΓΡΑΜΜΑΤΙΣΜΟΥ 
Αρμοδιότητες του Γ ραφείου αποτελούν: 
α. Επιμελείται τη συγκέντρωση, επεξεργασία και τήρη¬ 
ση στατιστικών στοιχείων για την οικονομική, κοινωνική 
και πολιτιστική κατάσταση του Σ.Π. 

β. Συντάσσει τις απαραίτητες μελέτες για την αξιοποίη¬ 
ση των τοπικών πλουτοπαραγωγικών πόρων. 

γ. Συντάσσει τα μεσοχρόνια και ετήσια προγράμματα 
του Σ.Π. 

δ. Διερευνά τις πηγές χρηματοδότησης για προγράμ¬ 
ματα και πρωτοβουλίες που συγχρηματοδοτεί η Ε.Ε., συ¬ 
ντάσσει και καταθέτει ανάλογες προτάσεις. 

ε. Διατυπώνει προτάσεις για την ανάληψη συγκεκριμέ¬ 
νων επενδυτικών και αναπτυξιακών πρωτοβουλιών, τόσο 
από φορείς του Δημοσίου, όσο και του ιδιωτικού τομέα. 

στ. Καταρτίζει προγράμματα για την ευαισθητοποίηση, 
κινητοποίηση και ενημέρωση του τοπικού πληθυσμού σε 
θέματα προστασίας περιβάλλοντος. 

ζ. Συντάσσει προγράμματα για την τουριστική προβολή 
και διαφήμιση της περιοχής του Σ.Π. 

η. Διατυπώνει προτάσεις προς τους αρμόδιους φορείς, 
για τις επιμορφωτικές ανάγκες του τοπικού πληθυσμού, 
θ. Αναλαμβάνει κάθε νέα αρμοδιότητα, που ανατίθενται 




3662 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


από τον Πρόεδρο του Σ.Π. ή τον Προϊστάμενο, η οποία 
δεν αναφέρεται στα παραπάνω, αλλά εντάσσεται στο ου¬ 
σιαστικό περιεχόμενο του Τμήματας. 

2. ΓΡΑΦΕΙΟ ΤΕΧΝΙΚΗΣ ΥΠΟΣΤΗΡΙΞΗΣ 
α. Ασκεί την τεχνική υπηρεσία του Σ.Π. 

β. Φροντίζει για τη σύνταξη μελετών για κάθε φύσεως 
έργων που εκτελούνται εργολαβικώς ή με αυτεπιστασία. 

γ. Επιβλέπει και διεκπεραιώνει κάθε διαδικασία που α¬ 
φορά την εκτέλεση έργων ή προμηθειών όπως η οργάνω¬ 
ση συνεργείου, η εγκατάσταση του εργολάβου, ο έλεγ¬ 
χος σωστής εφαρμογής των όρων σύμβασης για την ποι¬ 
οτικά καλή συμφωνία και μελέτη, εκτέλεση των έργων ή 
παρακολούθηση της κανονικής προόδουτων εργασιών, η 
παράδοση των υλικών, ο έλεγχος των επιμετρήσεων, σύ¬ 
νταξη λογαριασμών πληρωμής, η έγκαιρη σύνταξη και ει¬ 
σήγηση για έγκριση συγκριτικών πινάκων, η εφαρμογή 
του Νόμου περί αναπροσαρμογής τιμών και τον σχετικό 
με το νόμο τούτο εγκυκλιών και οδηγιών, η επίλυση των 
διαφορών με τους εργολάβους ή προμηθευτές, η σύντα¬ 
ξη απολογισμού έργων με αυτεπιστασία κατάτις κείμενες 
διατάξεις κ.λπ. 

δ. Τηρεί τους φακέλους έργων με όλα τα στοιχεία σύμ¬ 
φωνα με τις διατάξεις του Νόμου περί εκτέλεσης Δημοτι¬ 
κών και Κοινοτικών έργων, και αρχειοθετεί τούτους με σύ¬ 
στημα εύκολης ανεύρεσης, παρακολούθησης, ενημέρω¬ 
σης και συμπλήρωσης. 

ε. Συγκεντρώνει στοιχεία για συμπλήρωση, συντήρηση 
και βελτίωση των έργων και υποβοηθεί τη διοίκηση του 
Σ.Π. με διαμόρφωση αυτών σε συγκεκριμένες προτάσεις, 
για την κατάρτιση των τεχνικών προγραμμάτων εκτέλε¬ 
σης έργων. 

στ. Συγκεντρώνει τις πληροφορίες και καταγγελίες για 
φθορές στα έργα του Σ.Π. και επιμελείται της αμέσου ε¬ 
πισκευής αυτών ή της έναρξης σε γενικό πρόγραμμα α¬ 
ντιμετώπισης. 

ζ. Χειρίζεται όλα τα θέματα σύνταξης, τήρησης παρο¬ 
χής στοιχείων που έχουν σχέση με την εφαρμογή κτημα¬ 
τολογίου στο βαθμό που εμπίπτουν εκάστοτε στην αρμο¬ 
διότητα του Σ.Π. 

η. Υλοποιεί τον πολεοδομικό σχεδίασμά στα πλαίσια 
των εγκεκριμένων Ζωνών Οικιστικού Ελέγχου (Ζ.Ο.Ε.) ή 
των ειδικών Χωροταξικών Μελετών. 

θ. Συγκεντρώνει στατιστικό υλικό και συντάσσει στατι¬ 
στικούς πίνακες και διαγράμματα, 
ι. Μεριμνά για την απαλλοτρίωση ακινήτων, 
ια. Επιμελείται για τη συντήρηση του φωτισμού των 
Ο.Τ.Α. του Σ.Π., καθώς και για την κανονική λειτουργία κά¬ 
θε ηλεκτρολογικής εγκατάστασης του Σ.Π., εφόσον ανα¬ 
τεθεί αυτή η αρμοδιότητα από Ο.Τ.Α. μέλη του Σ.Π. 

ιβ. Επιμελείται για την συντήρηση των υδραυλικών ε¬ 
γκαταστάσεων των Ο.Τ.Α. του Σ.Π., εφόσον ανατεθεί αυ¬ 
τή η αρμοδιότητα από Ο.Τ.Α. μέλη του Σ.Π. 

ιγ. Αναλαμβάνει κάθε νέα αρμοδιότητα, που ανατίθε¬ 
νται από τον Πρόεδρο του Σ.Π. ή τον Προϊστάμενο, η ο¬ 
ποία δεν αναφέρεται στα παραπάνω, αλλά εντάσσεται 
στο ουσιαστικό περιεχόμενο του Τμήματος. 

3. ΓΡΑΦΕΙΟ ΠΕΡΙΒΑΛΛΟΝΤΟΣ & ΔΗΜΟΣΙΑΣ ΥΓΕΙΑΣ 
α. Ελέγχει την κατάσταση του Περιβάλλοντος της εδα¬ 
φικής περιφέρειας του Σ.Π. (φυσικό και ανθρωπογενές) 
και προτείνει μέτρα προστασίας του. 

β. Ελέγχει τις πηγές ρύπανσης και μεριμνά για τον πε¬ 
ριορισμό ή την εξάλειψή τους, 
γ. Μεριμνά για την προστασία και ανάδειξη των φυσικών 


πόρων της περιοχής του Σ.Π. (βιότοποι, δάση, μνημεία 
κ.λπ.). 

δ. Μεριμνά για την ανάπτυξη προγραμμάτων πρασίνου. 

ε. Διοργανώνει προγράμματα ανακύκλωσης απορριμ¬ 
μάτων κ.λπ. 

στ, Ελέγχει την προστασία της Δημόσιας Υγείας και πα¬ 
ρέχει άδειες καταστημάτων υγειονομικού ενδιαφέρο¬ 
ντος, εφόσον ανατεθεί αυτή η αρμοδιότητα από Ο.Τ.Α. 
μέλη του Σ.Π. 

ζ, Συνεργάζεται με το Γραφείο Καθαριότητας του Σ.Π. 
και προτείνει μέτρα βελτίωσης και σωστής λειτουργίας 
για την προστασία του περιβάλλοντος. 

η. Αναλαμβάνει κάθε νέα αρμοδιότητα, που ανατίθενται 
από τον Πρόεδρο του Σ.Π. ή τον Προϊστάμενο, η οποία 
δεν αναφέρεται στα παραπάνω, αλλά εντάσσεται στο ου¬ 
σιαστικό περιεχόμενο του Τμήματος. 

ΑΡΘΡΟ 10ο 

ΠΡΟΣΩΠΙΚΟΥ ΣΥΜΒΟΥΛΙΟΥ ΠΕΡΙΟΧΗΣ 

1. Τα καθήκοντα του προσωπικούτου Σ.Π, είναι τα εξής: 

α. Στα πλαίσια των αρμοδιοτήτων των υπηρεσιών που 

είναι τοποθετημένοι οι υπάλληλοι, ανεξάρτητα από την 
εργασιακή τους σχέση, εκτελούντηνεργασίαπου τους έ¬ 
χει ανατεθεί με προσοχή, επιμέλεια και ευσυνειδησία, κά¬ 
τω από τις οδηγίες και κατευθύνσεις του προϊσταμένου 
τους, σύμφωνα με την κείμενη νομοθεσία και με αρμονική 
συναδελφική συνεργασία μεταξύ τους. 

β. Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

γ, Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβειατωνπραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλους και άλλα παραστατικά. 

δ. Αναφέρουν στον προϊστάμενό τους γραπτά και προ¬ 
φορικά για τις υποθέσεις που εκκρεμούν και δεν μπορούν 
να επιλυθούν άμεσα ή εντός των προθεσμιών που έχουν 
ταχθεί. 

ε. Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

2. Για την κατάταξη υπηρετούντων υπαλλήλων, τις ημέ¬ 
ρες και ώρες εργασίας, την υπερωριακή απασχόληση των 
εργαζομένων, τις μετακινήσεις - αποσπάσεις - μετατά¬ 
ξεις, την κατάταξη των υπαλλήλων, τα πειθαρχικά παρα¬ 
πτώματα κ.α. εφαρμόζονται ο Ν. 2190/94 (ΑΡΘΡΟ 38), ο 
Ν. 2307/95 (ΑΡΘΡΟ 8) και ο Ν, 2344/95 (ΑΡΘΡΟ 19) όπως 
ισχύουν κάθε φορά. 

ΑΡΘΡΟ 11ο 

Στο επίπεδο των τμημάτων και γραφείων, ο συντονι¬ 
σμός και η συνεργασία των υπαλλήλων του Σ.Π. εξασφα¬ 
λίζεται και με τακπκές ή έκτακτες συντονιστικές συσκέ¬ 
ψεις και ομάδες εργασίας με αντικείμενο την αλληλοενη- 
μέρωση, την επισήμανση και αντιμετώπιση προβλημάτων 
και την συνεργασία των υπαλλήλων σε αντικείμενα που α¬ 
παιτούν διαφορετικές ειδικότητες. 

Το προσωπικό του Σ.Π. συνέρχεται επίσης σε τακτές και 
έκτακτες ολομέλειες, με πρόσκληση του Προϊσταμένου, 
με αντικείμενο συζήτησης για την ενημέρωση για την πο- 

ρεία του συνολικού προγραμματισμού και έργου του Σ. Π. 
και με άμεση αντιμετώπιση των προβλημάτων. 

Την ευθύνη για τον συντονισμό και την συνεργασία με¬ 
ταξύ των τμημάτων και γραφείων και την συνεργασία με¬ 
ταξύ των υπαλλήλων και οργάνων του Σ.Π. έχει ο Προϊ¬ 
στάμενος του Σ.Π. 

ΑΡΘΡΟ 12ο 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 9ης Εδαφικής Περι¬ 
φέρειας Ν. Αρκαδίας αρχίζει από τη δημοσίευσή του στην 
Εφημερίδα της Κυβερνήσεως. 

Με τον παρόντα Ο ΕΥ προκαλείται δαπάνη σε βάρος του 
προϋπολογισμού του Σ.Π. το ύψος της οποίας δεν μπορεί 
να προσδιοριστεί επακριβώς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίπολη, 26 Μαρτίου 1997 

Με εντολή Γ.Γ.Π.Π. 

Ο Αναπλ. Περ. Δ/ντή 
Φ. ΡΑΛΛΗΣ 

- 4 - 

Αριθ. 1168 _ (2) 

Σύσταση Δημοτικής Επιχείρησης Τουριστικής Ανάπτυ¬ 
ξης Δήμου Κομοτηνής Ν. Ροδόπης (ΔΕΤΑΚΟΜ). 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΡΟΔΟΠΗΣ 

Έχοντας υπόψη: 

1. Τις διατάξεις του άρθρου 277 του Δημοτικού και Κοι¬ 
νοτικού Κώδικα (ΠΔ 410/95). 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚ 
τ.Β' καθώς και την αριθμ. 29742/23.5.89 Εγκύκλιο του Υ¬ 
πουργείου Εσωτερικών. 

3. Την αριθμ. 299/96 απόφαση του Δημοτικού Συμβου¬ 
λίου του Δήμου Κομοτηνής, αποφασίζουμε: 

Συνιστάται στο Δήμο Κομοτηνής του Νομού Ροδόπης 
Δημοτική Επιχείρηση με την επωνυμία «Δημοτική Επιχεί¬ 
ρηση Τουριστικής Ανάπτυξης Δήμου Κομοτηνής (ΔΕΤΑ- 
ΚΟΜ)» ως ίδιο νομικό πρόσωπο, το οποίο διέπεται από τις 
διατάξεις των άρθρων 277 έως 284 και 287, 291 και 304 
του Δημοτικού και Κοινοτικού Κώδικα (ΠΔ 410/95). 

2. Σκοπός της Επιχείρησης είναι: α) Η αξιοποίηση αρ- 
γούντος κεφαλαίου των φυσικών πόρων (δημοτικών ε¬ 
κτάσεων υπό καθεστώς χρήσης ή κυριότητας) ιδιαίτερα 
στην κατεύθυνση της Τουριστικής Ανάπτυξης, β) Η στή¬ 


ριξη και η προώθηση ενεργειών ανάπτυξης ποιοτικού 
Τουρισμού, γ) Η εκμετάλλευση των ήδη υπαρχόντων Δη¬ 
μοτικών μονάδων (τουριστικό περίπτερο κ.λπ.). δ) Η ί¬ 
δρυση και λειτουργία μικρών μονάδων παροχής υπηρε¬ 
σιών στους κατοίκους και τους επισκέπτες της περιοχής. 

3. Η επιχείρηση διοικείται από εννιαμελές (9) Διοικητικό 
Συμβούλιο του οποίου τα μέλη θα είναι: α) Πέντε (5) αιρε¬ 
τοί εκπρόσωποι του Δημοτικού Συμβουλίου Κομοτηνής, 
β) Τρεις (3) δημότες του Δήμου Κομοτηνής με σχετική ε¬ 
μπειρία στα θέματα λειτουργίας της Επιχείρησης, γ) Έ¬ 
νας εκπρόσωπος των εργαζομένων εφ’ όσον η επιχείρη¬ 
ση απασχολεί πάνω από είκοσι (20) άτομα. 

4. Η διάρκεια της επιχείρησης είναι αόριστη. 

5. Έδρα της επιχείρησης είναι ο Δήμος Κομοτηνής του 
Νομού Ροδόπης. 

6 Το κεφάλαιο της επιχείρησης ανέρχεται σε ύψος 
20.000.000 δρχ. 

7. Πόροι της επιχείρησης θα είναι τα έσοδα από την εκ¬ 
μετάλλευση του άλσους Αγίας Παρασκευής, των κατα¬ 
σκηνώσεων της Πανδρόσου, των κατασκηνώσεων της 
Μαρώνειας, του τουριστικού περιπτέρου ως εστιατορίου 
και του τουριστικού περιπτέρου ως καφετέριας, καθώς 
καιπάσης φύσης κρατικές επιχορηγήσεις. 

8. Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφίατων μελών του και απόφαση του Υπουρ¬ 
γού Εσωτερικών. 

β) Σε περίπτωση πτώχευσης της επιχείρησης. 

Τη διάλυση ακολουθεί η εκκαθάριση. 

9. Η συγκρότηση, η λειτουργία και οι αρμοδιότητες των 
Οργάνων διοίκησης, η οργάνωση, λειτουργία, η διαχείρι¬ 
ση και εποπτεία της Επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του ΠΔ 410/95 και την με αριθμό 25027/9.4.84 από¬ 
φαση του Υπουργού Εσωτερικών, που δημοσιεύθηκε στο 
ΦΕΚ 244/19.4.84 τ.Β'. 

ΙΟ .α) Από τις διατάξεις της ανωτέρω απόφασης προκα- 
λείται δαπάνη σε βάρος του προϋπολογισμού του Δήμου 
Κομοτηνής για το τρέχον έτος 20.000.000 δρχ. 

β) Για την κάλυψη της ανωτέρω δαπάνης έχει γραφεί πί¬ 
στωση στονπροϋπολογισμότου Δήμου Κομοτηνής για το 
έτος 1997 20.000.000 δρχ. στον ΚΑΕ: 21190. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 24 Μαρτίου 1997 

Με εντολή Γ.Γ. Περιφ, Ανατ. Μακεδονίας - Θράκης 
Ο Αναπληρωτής Περιφ/κού Δ/ντή 
Σ. ΜΕΝΕΣΕΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΘΗ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

■Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 {0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνωπροσαύξηση 100 δρχ. ανάβσέλιδοή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α" (Νόμοι, Π.Δ., Συμβάσεις κ.τλ.) 

Β" (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ" (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ- (Διορισμοίκ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 » 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 .· 

500 » 

2.500 >■ 

1.250 » 

500 » 

250 » 

500 >· 

150 » 

12.500 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 » 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηοεσίατου Εθνικού Τυπογραφείου. 

' Οι συνδρομές του εξωτερικού επιβαρύνονται πέρα των παραπάνω αναφερομένων ποσών με ταταχυδοομικάτέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απότο Ταμείο του ΤΑ- 
ΠΕΤ (Σολωμού 51 · Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 3 ΐη Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινό από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















